Զանգի՛, Զանգի՛, քա՛ղցր իմ Զանգի՛.Ի քոյդ հայեցեալ անյողդողդ ճակա՛տ,Վառէինն ի զէնս հսկայք քաջամարտ.Հայկազեան տոհմի ընտիր պատանեակքԶքո ալիս տեսեալ ահեղ-աղուորակ,Մղէին ի մարտ, վանել քաջայաղթ,Զինակո՛ւռ բազկաւ, տիգօք, ասպարաւ,Ապեղա՛մբք վառեալք, զրահի՛ւք զարդարեալք՝Զբելայն գունդ ահեղ սրոյ մատնեալ ի զոհ.Ելին յասպարէզ, թշնամեաց ետուն գրոհ.Ոսկեթել վարսիւք, դաբնեայ պսակօք,Պսակեալ զիւրեանց գլուխ անվախճան փառօք,Ճեմեալ յերկնից խումբս՝ զվերինն վայելենԶկեանս անտրտում, յերկրի կանգնելովԶանմահից անուն «գրաւեալ անձանց՝»Ի դարըս անանց, անհոլով ամաց: